Številka: 10002-9/2020/15

Datum: 29. 9. 2021

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 22., 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, 65/08, 69/08 –ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE) in četrtega odstavka 60. člena Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20, 15/21 – ZDUOP in 74/21), je Vlada Republike Slovenije na 95. redni seji dne 29. 9. 2021 pod točko 6.7 sprejela naslednji

S K L E P

1. Sprejme se Zbirni kadrovski načrt (ZKN) oseb javnega prava po 22. členu Zakona o javnih uslužbencih za leti 2021 in 2022.
2. Dovoljeno število zaposlenih v Zbirnem kadrovskem načrtu (ZKN) oseb javnega prava po 22. členu Zakona o javnih uslužbencih za leti 2021 in 2022 se na podlagi četrtega odstavka 60. člena Zakona o izvrševanju proračunov Republike Slovenije za leti 2021 in 2022 (Ur. l. RS, št. 174/20, 15/21 – ZDUOP in 74/21) glede na sprejet Predlog ZKN za leti 2021 in 2022, po sklepu vlade, št. 10002-9/2020/8 z dne 5. 10. 2020 (z vključenimi spremembami), poveča, in sicer:
* Ministrstvu za gospodarski razvoj in tehnologijo za 17, od tega za:
* Javno agencijo Republike Slovenije za spodbujanje podjetništva, internacionalizacije, tujih investicij in tehnologije (SPIRIT) – za 8,
* Javni sklad Republike Slovenije za regionalni razvoj in razvoj podeželja (Slovenski regionalno razvojni sklad – SRRS) – za 3,
* Javni sklad Republike Slovenije za podjetništvo (SPS) – za 6;
* Ministrstvu za kmetijstvo, gozdarstvo in prehrano za:
* Sklad kmetijskih zemljišč in gozdov Republike Slovenije (SKZG) – za 4 v letu 2021 in za dodatnih 5 v letu 2022;
* Ministrstvu za okolje in prostor za 6, od tega za:
* Stanovanjski sklad Republike Slovenije, javni sklad (SSRS) – za 4,
* Eko sklad, Slovenski okoljski javni sklad – za 2;
* Ministrstvu za delo, družino, socialne zadeve in enake možnosti za 15, od tega za:
* Zavod za pokojninsko in invalidsko zavarovanje Slovenije (ZPIZ) – za 5,
* Javni štipendijski, razvojni, invalidski in preživninski sklad Republike Slovenije – za 5,
* Zavod Republike Slovenije za zaposlovanje (ZRSZ) – za 5;

* Ministrstvu za zdravje za 57, od tega za:
* Zavod za zdravstveno zavarovanje Slovenije (ZZZS) – za 40,
* Javno agencijo Republike Slovenije za zdravila in medicinske pripomočke (JAZMP) – za 17;
* Ministrstvu za izobraževanje, znanost in šport za:
* Zavod Republike Slovenije za šolstvo – za 4.
1. Dovoljeno število zaposlenih v Zbirnem kadrovskem načrtu (ZKN) oseb javnega prava po 22. členu Zakona o javnih uslužbencih za leti 2021 in 2022 se zaradi pripojitve javnega zavoda »Šola za ravnatelje« k javnemu zavodu »Zavod Republike Slovenije za šolstvo poveča, in sicer:
* Ministrstvu za izobraževanje, znanost in šport za:
* Zavod Republike Slovenije za šolstvo – za 13.
1. Proračunski uporabniki sredstva za stroške dela dodatno zaposlenih javnih uslužbencev zagotavljajo v okviru sredstev za stroške dela v svojih finančnih načrtih.

Mag. Janja Garvas Hočevar

vršilka dolžnosti generalnega sekretarja

Priloga:

* Preglednica ZKN za leti 2021 in 2022

Prejmejo:

* ministrstva
* Ministrstva za javno upravo - Direktorat za javni sektor